जब आईएमएफ़ का लक्ष्य पूरी तरह विफल हो जाता है, तो उसके कारण पूरी दुनिया को इसके गंभीर परिणामों का सामना करना पड़ता है। ईथन हंट (टॉम क्रूज) इस विफलता को अपने ऊपर ले लेता है और उस काम को पूरा करने निकल पड़ता है, लेकिन सीआईए उसके इस हरकत को देख कर उसकी वफादारी और इरादों पर सवाल उठाती है। दुनिया को बचाने के इस रास्ते में उसे हत्यारों के साथ साथ अपने पुराने सहयोगियों से भी लड़ना पड़ता है।

मिशन है, प्लूटोनियम धातु को खतरनाक हाथों में पड़ने से बचाना, क्योंकि वे खतरनाक लोग इस सिद्धांत में विश्वास रखते हैं- ‘जितनी बड़ी तबाही होगी, उतनी ही शांति दुनिया में स्थापित होगी।’ एक मुठभेड़ में प्लूटोनियम सिर्फ इसलिए गलत हाथों में पड़ जाता है क्योंकि उस वक्त इथन प्लूटोनियम की रक्षा करने से ज्यादा जरूरी अपने साथी विंग रेम्स (लूथर स्टिकेल) की जान बचाना समझता है। इस घटना के बाद से इथन का लक्ष्य बन जाता है प्लूटोनियम को वापस लाना। यह मौका उसे एक मीटिंग के रूप में नजर आता है। इस मीटिंग में व्हाइट विडो नामक एक संभ्रांत महिला (वैनेसा कर्बी), जॉन लार्क नामक एक रहस्यमयी आदमी से मिलने वाली है और उसके साथ प्लूटोनियम का सौदा करने वाली है। इथन की योजना है कि वह किसी तरह जॉन को बेहोश कर उसकारूप धर कर व्हाइट विडो से मिलेगा और किसी भी कीमत पर प्लूटोनियम हासिल करेगा। इसी बीच एक और मुसीबत खड़ी हो जाती है। उधर सीआईए संस्था को आईएमएफ पर भरोसा नहीं रहता जिसके चलते वह तय करती है कि जहां-जहां इथन की टीम जाएगी, वहां-वहां उनका वॉकर नाम का आदमी (हेनरी कैविल) भी जाएगा।


रिसेप्शन
फिल्मीकरण
बॉक्स ऑफिस
कहानी